Der blev stjålet en hvid Subaru fra Kaj Kristensen Biler i Svenstrup kl. 00:50 i nat. Politiet tror, at selv samme bil blev brugt ved et indbrud i Nybolig i Støvring kl. 01:55, hvor der efter at være blevet knust en rude blev stjålet to PH-lamper. Politiet har derefter anholdt tre mænd i alderen 22-41 år, som alle er gamle kendinge af politiet. Om de vil blive fremstillet i grundlovsforhør vil vise sig senere i dag.

Referat:
I nat blev der stjålet en bil i Svenstrup, som politiet mener er brugt til et indbrud en time efter. Tre mænd er anholdt.